stanford-oval/wikipedia huggingface dataset:
Keskinen Pirttijärvi (Tampere)
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Löytänänjärven valuma-alueeseen (35.316) se kuuluu. Järven vedenpinnan korkeus on 141,6 metriä mpy.
Lejaren Hiller

Lejaren Hiller (23. helmikuuta 1924 New York – 26. tammikuuta 1994 Buffalo) oli yhdysvaltalainen säveltäjä ja kemisti. Hän oli tyylillisesti avantgardisti ja sävelsi ensimmäisenä huomattavana tietokoneella luotuna teoksena pidetyn Illiac Suiten (1956).
Hiller opiskeli kemiaa Princetonin yliopistossa, jossa sai myös sävellysopetusta Milton Babbittilta ja Roger Sessionsilta. Hän työskenteli kemiantutkimuksessa 1940-luvun lopussa ja liittyi Illinoisin yliopiston luonnontieteiden tiedekuntaan vuonna 1952. Tässä asemassa hänellä oli käyttöoikeus yliopiston huoneenkokoiseen ILLIAC I -tietokoneeseen. 1950-luvun puolessavälissä Hiller ja Leonard Isaacson aloittivat tämän tietokoneen tarjoamien musiikillisten mahdollisuuksien selvittämisen. Illiac Suite jousikvartetille luotiin tämän yhteistyön tuloksena. Tietokoneen annettiin tehdä teokseen musiikillisia ratkaisuja.
Hiller johti vuoteen 1968 Illinoisin yliopiston elektronisen musiikin studiota. Sieltä hän lähti State University of New Yorkin, Buffalon palvelukseen. Juuri ennen tätä hän teki yhteistyötä John Cagen kanssa teoksessa HPSCHD. Hiller sävelsi elektronisen musiikin ohella perinteisiä akustisia teoksia. Hänen tuotantoonsa kuuluu kuusi pianosonaattia, seitsemän jousikvartettoa, satiirinen musiikkiteatteriteos Avalanche (1968) sekä orkesteri- ja vokaaliteoksia. Computer Cantata -sävellystä varten Hiller kehitti MUSICOMP-tietokonesävellyskielen.
Hiller kirjoitti kolme kirjaa: Experimental Music (Leonard Isaacsonin kanssa, 1959), Principles of Chemistry (Rolfe H. Herberin kanssa, 1960) ja Informationstheorie und Computermusik (1964). Hillerillä oli vaimo ja kaksi lasta. Hän kuoli 69-vuotiaana hoitokodissa Buffalossa kärsittyään Alzheimerin taudista.
Hillerin johdolla opiskeli islantilaissäveltäjä Þorkell Sigurbjörnsson.
Laaksovirta

Laaksovirta on sukunimi, joka on muun muassa seuraavilla suomalaisilla henkilöillä:
Aarne Laaksovirta (ent. Dahlström, 1881–1958), kirjailija ja Oriveden opiston johtaja
Einari Laaksovirta (ent. Dahlström, 1885–1935), juristi ja kansanvaltuutettu, Aarne Laaksovirran veli
Hannu Laaksovirta (s. 1956), neurologi
Jaakko Laaksovirta (1901–1955), arkkitehti
Jukka Laaksovirta (s. 1961), diplomi-insinööri ja Destian toimitusjohtaja 2007–2009
Tuula H. Laaksovirta (o.s. Honkavaara), 1946–2020), kirjastotieteilijä ja tietoasiantuntija, eduskunnan kirjaston johtaja, professorin arvonimi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Lekumu

| Lekumu |
| --- | --- |
 Sijainti
Valtio:   Kongon tasavalta
Hallinto:  
 – hallinnollinen keskus:  Sibiti
Lekumu on yksi Kongon tasavallan kymmenestä alueesta. Se sijaitsee eteläisessä osassa valtiota. Alue rajoittuu lännessä Niariin, etelässä Bouenzaan, idässä Pooliin ja pohjoisessa Plateauxiin. Alueen pääkaupunki ja hallinnollinen keskus on Sibiti.
Kölinlasku

Liberty-aluksen kölinlasku vuonna 1943.
Juhlallinen kölinlasku vuonna 1940.
Kölinlaskulla (engl. laying down (the keel)) tarkoitetaan laivan rakennuksen aloittamista telakalla - tarkemmin kölin rungon perusrakenteiden valmistumista. Kölinlaskua voidaan juhlistaa juhlatilaisuudella.
Aiheesta muualla

Laying Down of HMS Hood www.gwpda.org - World War I Document archive
Laurel Korholz

| Mitalit> Naisten soutu.Maa:   Yhdysvallat. Olympialaiset  | Mitalit> Naisten soutu.Maa:   Yhdysvallat. Olympialaiset  | Mitalit> Naisten soutu.Maa:   Yhdysvallat. Olympialaiset  | Naisten soutu> Maa:   Yhdysvallat. |
| --- | --- | --- | --- |
|  Hopeaa | Ateena 2004 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Tampere 1995 | kahdeksikko |  |
|  Hopeaa | Indianapolis 1994 | kahdeksikko |  |
Laurel Korholz (s. 10. kesäkuuta 1970 New York) on yhdysvaltalainen kilpasoutaja ja soutuvalmentaja. Hän saavutti olympiahopeaa ja voitti yhden maailmanmestaruuden.
Korholz kilpaili kolmissa olympialaisissa. Atlantassa 1996 hän sijoittui kahdeksikossa neljänneksi ja Sydneyssä 2000 pariaironelosessa viidenneksi. Ateenan olympialaisissa 2004 hän saavutti kahdeksikossa hopeaa. Yhdysvaltain venekunta hävisi kilpailun voittaneelle Romanian joukkueelle 1,86 sekuntia.
Maailmanmestaruuskilpailuissa Korholz saavutti kahdeksikossa hopeaa Indianapolisissa 1994 ja voitti samassa luokassa kultaa Tampereella 1995. Hän sijoittui neljänneksi pariairokaksikossa Kölnissä 1998 ja pariaironelosessa St. Catharinesissa 1999. Korholz kilpaili MM-kilpailuissa kaikkiaan seitsemän kertaa.
Kilpauransa jälkeen Korholz on toiminut soutuvalmentajana, ja hänen valmennettavansa ovat yltäneet arvokisamitaleille.
Lauren Ambrose

| Lauren Ambrose |
| --- | --- |
 Lauren Ambrose kesäkuussa 2000.
Henkilötiedot
Koko nimi:  Lauren Anne D'Ambruoso
Syntynyt: 20. helmikuuta 1978 (ikä 46) New Haven, Connecticut, Yhdysvallat
Ammatti:  näyttelijä
Näyttelijä
Merkittävät roolit:  Claire Fisher (Mullan alla)
Aiheesta muualla
IMDb 
Elonet
Lauren Ambrose (oik. Lauren Anne D'Ambruoso, s. 20. helmikuuta 1978 New Haven, Connecticut) on yhdysvaltalainen näyttelijä.
Lauren Ambrosen tunnetuin roolityö on Claire Fisherin osa HBO:n Mullan alla (Six Feet Under) -sarjassa vuosina 2001–2005. Hän on näytellyt muun muassa Viiden juttu (Party of Five) -sarjassa vuonna 1999 ja elokuvissa, mutta todellinen läpimurto on ollut vasta Mullan alla.
Ambrosella on myös oopperalaulajan koulutus.
Kuparipyrstökottarainen

| Kuparipyrstökottarainen |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Purppurapääkottaraiset Hylopsar
Laji::  cupreocauda
Kaksiosainen nimi
 Hylopsar cupreocauda  (Hartlaub, 1857) 
Synonyymit
 Lamprotornis cupreocauda 
Katso myös
   Kuparipyrstökottarainen Wikispeciesissä   Kuparipyrstökottarainen Commonsissa 
Infobox OKNimi-testi OKIUCN-testi OK: 
Kuparipyrstökottarainen (Hylopsar cupreocauda) on kottaraisten heimoon kuuluva afrikkalainen varpuslintu.
Levinneisyys

Kuparipyrstökottaraista tavataan Sierra Leonessa, Liberiassa, Guineassa, Norsunluurannikolla ja Ghanassa. Lajin on kuvattu olevan yleinen. Sitä kuitenkin uhkaa metsien häviäminen, joten se on luokiteltu silmälläpidettäväksi.
La Salette-Fallavaux

| La Salette-Fallavaux |
| --- | --- |
 Notre-Dame de La Salette
 La Salette-Fallavaux
 Koordinaatit: 44°50′28″N, 5°58′33″E 
Valtio:  Ranska
Alue:  Rhône-Alpes
Departementti:  Isère
Arrondissementti:  Grenoble
Pinta-ala:  
 – Kokonaispinta-ala:  22,3 km²
Väkiluku (2017):  65
 – Väestötiheys:  2,9 as./km²
Infobox OKVirheellinen NIMI-arvo: 
La Salette-Fallavaux on kunta Kaakkois-Ranskassa Isèren departementissa Rhône-Alpesin alueella. Vuonna 2017 siellä asui 65 asukasta. Kunnassa sijaitsee Ranskan toiseksi suosituin pyhiinvaelluspaikka Notre-Dame de La Salette. Suosituin pyhiinvaelluspaikka on Lourdes. La Salettessa Neitsyt Maria ilmestyi kahdelle corpsilaispojalle vuonna 1846. Paikalle rakennettiin basilika vuonna 1852.
Aiheesta muualla

Kuvia tai muita tiedostoja aiheesta La Salette-Fallavaux Wikimedia Commonsissa
Lauren Albanese

| Lauren Albanese |
| --- | --- |

Henkilötiedot
Syntynyt: 1. lokakuuta 1989 (ikä 35)
Kansalaisuus:   Yhdysvallat
Tennispelaaja
Pituus:  170 cm
Kätisyys:  oikea
Ammattilaisena:  elokuu 2006-
Palkintorahat:  258 167 USD
Kaksinpeli
Paras sijoitus:  158. (15.6.2009)
Voitot/tappiot:  265–236
Grand Slam -turnauksissa
Yhdysvaltain avoimet:  2. kierros (2006)
Nelinpeli
Paras sijoitus:  213  (28. helmikuuta 2011)
Voitot/tappiot:  94–93
Aiheesta muualla
ITF
WTA
Lauren Albanese (s. 1. lokakuuta 1989 Jacksonville, Florida) on yhdysvaltalainen tennispelaaja. Parhaimmillaan hän on sijoittunut WTA-listan sijalle 158 kesäkuussa 2009.
Ammattilaisuran Albanese aloitti vuonna 2006. Albanese on voittanut uransa aikana kolme ITF-turnausta kaksinpelissä. Ensimmäinen voitto tuli vuonna 2006 Wichitassa, Kansasissa, toinen vuonna 2010 Poza Ricassa, Meksikossa, ja viimeisin vuonna 2013 Austinissa, Texasissa. Nelinpeliturnauksia ITF-tasolla Albanese on voittanut viisi. Ensimmäinen tuli vuonna 2007 Trivandrumissa, Intiassa, toinen vuonna 2008 El Pasossa, Texasissa, kolmas vuonna 2010 Poza Ricassa, neljäs vuonna 2012 Caracasissa ja viimeisin vuonna 2014 Santiago de Chilessä, Chilessä.
Kotka 10

| Kotka 10 |
| --- | --- |

Tyyli:  draama
Kestoaika:  41 minuuttia
Pääosissa:   Sara-Maria Heinonen  Juha Kukkonen  Kai Vaine  Jaakko Ohtonen  Jasir Osman  Heikki Ranta  Sara Paasikoski  Inka Kallén  Matleena Kuusniemi 
Alkuperämaa:  Suomi
Alkuperäiskieli:  suomi
Verkko:  C More
Julkaistu:  2023
Tuotantokausia:  1
Jaksoja:  8
Ikäraja:  
Tuotanto
Tuottaja(t):  Anni Pänkäälä
Vastaava(t) tuottaja(t):   Olli Haikka  Marko Talli  Riku Riihilahti  Jani Hartikainen (MTV & C More)  Janne Vakio (MTV & C More) 
Linjatuottaja:   Asta Viertola  Annina Titoff 
Ohjaaja(t):  Jyri Kähönen
Käsikirjoittaja(t):  Pääkäsikirjoittaja: Hanna Leivonniemi  Käsikirjoittajat: Hanna Leivonniemi  Timo Turunen  Susanna Åke 
Leikkaaja(t):  Inka Lahti
Lavastaja(t):  Saara Joro
Kuvaaja(t):  Jani Kumpulainen
Tuotantoyhtiö(t):  Yellow Film & TV
Aiheesta muualla
IMDb 
Elonet
Kotka 10 on Yellow Film & TV:n tuottama suomalainen draamasarja, joka julkaistiin C More -suoratoistopalvelussa kesällä 2023. Kahdeksanosainen sarja kertoo kahden kotkalaisen pelastajatiimin ja ensihoitoyksikön toiminnasta ja arjesta. Sarjan pääosissa näyttelevät Sara-Maria Heinonen, Juha Kukkonen, Kai Vaine, Jaakko Ohtonen, Jasir Osman, Heikki Ranta, Sara Paasikoski, Inka Kallén ja Matleena Kuusniemi. Sarjan on ohjannut Jyri Kähönen ja sen pääkäsikirjoittajana on toiminut Hanna Leivonniemi.
Sarjassa nähtävät pelastustehtävät perustuvat tositapauksiin.
Tekeminen

Sarjaa on kuvattu Kotkassa ja Helsingissä vuoden 2022 aikana. Pelastusasemakuvauksia tehtiin Kotkassa Jylpyn asemalla. Kymenlaakson pelastuslaitokselta saatiin käyttöön tarvittava kalusto sekä sarjan tekijöitä ja näyttelijöitä auttaneet ja konsultoineet ihmiset. Ennen kuvauksia sarjan näyttelijät kävivät palopelastuskoulutuksessa.
Sarjan tapahtumat oli alun perin kirjoitettu helsinkiläiselle pelastusasemalle, mutta ne siirrettiin ohjaaja Jyri Kähösen mukaan tuotannollisista ja taloudellisista syistä Kotkaan. Tapahtumien siirron mukana näyttelijät opettelivat paikallisen murteen.
Rooleissa > Pääosissa

| 0 | 1 | 2 |
| --- | --- | --- |
|  Sara-Maria Heinonen  | … |  Nella Lehtopuro, pelastaja-ensihoitaja   |
|  Juha Kukkonen  | … |  Mikael Jääskeläinen, asemamestari   |
|  Kai Vaine  | … |  Roope Kunnari, paloesimies   |
|  Jaakko Ohtonen  | … |  Pasi Rovanperä, pelastaja-ensihoitaja   |
|  Jasir Osman  | … |  Jasper Jääskeläinen, pelastaja-ensihoitaja   |
|  Heikki Ranta  | … |  Niko Yli-Härsilä, pelastaja-ensihoitaja   |
|  Sara Paasikoski  | … |  Krista Nylund, palomestari   |
|  Inka Kallén  | … |  Mia Holma, ensihoitaja   |
|  Matleena Kuusniemi  | … |  Anna-Mari ”Ansku” Haukio, ensihoitolääkäri   |
|  Antti Tuomas Heikkinen  | … |  Hans Lindén, pelastusjohtaja   |
|  Jarkko Niemi  | … |  Pietu Immonen   |
|  Maaria Nuoranne  | … |  Jonna Toivonen   |
|  Helmi-Leena Nummela  | … |  Elisa Kunnari   |
Jaksot

| Jakso | Jakson nimi | Ohjaaja | Käsikirjoittaja(t) | Julkaisu C Moressa | Ikäraja |
| --- | --- | --- | --- | --- | --- |
| 1 | Uusi aika | Jyri Kähönen | Hanna Leivonniemi | 15. kesäkuuta 2023 |  |
| 2 | Tulikaste | Jyri Kähönen | Susanna Åke | 15. kesäkuuta 2023 |  |
| 3 | Ei savua ilman tulta | Jyri Kähönen | Timo Turunen | 22. kesäkuuta 2023 |  |
| 4 | Kohti taivasta | Jyri Kähönen | Timo Turunen | 22. kesäkuuta 2023 |  |
| 5 | Väärä hälytys | Jyri Kähönen | Susanna Åke | 29. kesäkuuta 2023 |  |
| 6 | Tihutöitä | Jyri Kähönen | Susanna Åke | 29. kesäkuuta 2023 |  |
| 7 | Kadonnut | Jyri Kähönen | Timo Turunen | 6. heinäkuuta 2023 |  |
| 8 | Myrsky | Jyri Kähönen | Hanna Leivonniemi | 6. heinäkuuta 2023 |  |
Aiheesta muualla

Making of -video sarjan tekemisestä C Moren YouTube-kanavalla
Kuuma ranta

| Kuuma ranta> The Sandpiper |
| --- | --- |
 Elokuvan lehdistökuvassa Elizabeth Taylor ja Richard Burton.
Ohjaaja:  Vincente Minnelli
Käsikirjoittaja:   Michael Wilson  Dalton Trumbo 
Tuottaja:  Martin Ransohoff
Säveltäjä:  Johnny Mandel
Kuvaaja:  Milton R. Krasner
Leikkaaja:  David Bretherton
Tuotantosuunnittelija:  George Davis
Pukusuunnittelija:  Irene Sharaff
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Kesto:  110 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kuuma ranta (The Sandpiper) on Vincente Minnellin ohjaama yhdysvaltalainen romanttinen draamaelokuva vuodelta 1965. Michael Wilsonin ja Dalton Trumbon kirjoittaman tarinan pääosissa näyttelevät Elizabeth Taylor ja Richard Burton, jotka olivat juuri avioituneet. Taylor esittää yhdeksänvuotiaan pojan vapaamielistä yksinhuoltajaa ja taidemaalaria, Burton episkopaalisen sisäoppilaitoksen rehtoria ja Eva Marie Saint hänen vaimoaan ja koulun opettajaa.
Elokuvan pääteemasta ”The Shadow of Your Smile” tuli suosittu jazzstandardi ja monien laulajien tulkitsema ikivihreä. Säveltäjä Johnny Mandel sai siitä Oscar-palkinnon ja oli ehdolla myös parhaan laulun ja parhaan musiikin Golden Globe -palkintoihin.
Kuuma ranta kuvattiin valtaosin Big Surissa ja muualla Montereyn piirikunnan alueella Kalifornian rannikon keskiosissa.
Elokuvan alkuperäisnimi The Sandpiper tarkoittaa Taylorin roolihahmon talossaan pitämää puolikesyä kurppaa. Elokuvan nimeksi ajateltiin myös muotoa Flight of the Sandpiper, ’Kurpan lento’, koska tekeillä oli myös elokuva nimeltä The Sand Pebbles (Tykkivene Jangtse-joella, 1966).
Rooleissa

| 0 | 1 | 2 |
| --- | --- | --- |
|  Elizabeth Taylor  | … |  Laura Reynolds   |
|  Richard Burton  | … |  Edward Hewitt   |
|  Eva Marie Saint  | … |  Claire Hewitt   |
|  Charles Bronson  | … |  Cos Erickson   |
|  Robert Webber  | … |  Ward Hendricks   |
|  Torin Thatcher  | … |  tuomari Thompson   |
|  Morgan Mason  | … |  Danny Reynolds   |
|  Tom Drake  | … |  Walter Robinson   |
Vastaanotto

Helsingin Sanomien Paula Talaskivi harmitteli, miten Taylorin ja Burtonin romanssi oli ollut ensi-illan edellä niin paljon julkisuudessa, että elokuvaa on vaikea katsomatta ajattelematta sitä. Hänestä Taylorin luoma naiskuva ei elokuvan mittaan juuri kehity, Burton vaikuttaa jotenkin laiskalta ja jähmeältä ja Eva Marie Saintin aidontuntuinen roolityö on supistettu aivan minimiin. ”Omituisia kohtauksia ja keinotekoisia ihmissuhteita, ja kaiken kaikkiaan kaiketi Minnellin tähänastisen tuotannon aallonpohjaa.”
Aiheesta muualla

Kuuma ranta Internet Movie Databasessa (englanniksi)
La

La tarkoittaa seuraavia:
Paikat

Laos, ISO 3166-1 -koodi LA, valtio tai muu maantieteellinen alue
Louisiana, postilyhenne LA, Yhdysvaltain osavaltio
Los Angeles, LA tai L.A., kaupunki Yhdysvalloissa
Luonnontieteet ja teknologia

lantaani, kemiallinen merkki La, alkuaine
lyhyet aallot (engl. short wave, SW), LA, radiotaajuusalue, radioaaltoalue
LA-radiopuhelin, LA, viestintäväline
lasko, LA, punasolujen laskeutumisnopeus koeputkessa
La, perhossuku
Liikenne

LAN Airlines, IATA-koodi LA, lentoyhtiö
lautta-alus, L/A, vesikulkuneuvo
linja-auto, la, ajoneuvo
Muut

latina, ISO 639-1 -koodi la, kieli
Ylipapitar La, henkilöhahmo Edgar Rice Burroughsin Tarzan-kirjoissa.
lauantai, la, viikonpäivä
la, solmisaatiossa duuriasteikon kuudes sävel; myös A-sävelen nimi varsinkin romaanisissa kielissä
laterum amborum, l.a., molemminpuolinen, molempien puolien
lakialoite, LA, lain säätämiseksi tehty aloite
Lahden Ahkera, LA, suomalainen urheiluseura
Lapin Ampujat, LA, suomalainen urheiluseura
Limbonic Art, LA, norjalainen black metal -yhtye.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”La”, voi hakea sivunnimihaulla, laajalla sivunnimihaulla tai tekstihaulla.
Lenny Moore

Lenny Moore vuonna 2011.
Leonard Edward ”Lenny” Moore (s. 25. marraskuuta 1933 Reading, Pennsylvania) on yhdysvaltalainen amerikkalaisen jalkapallon keskushyökkääjä. Hän pelasi koko NFL-uransa (1956–1967) ajan Baltimore Coltsissa.
Moore on kuulunut Pro Football Hall of Fameen vuodesta 1975.
Laalavat jouset

| ”Laalavat jouset” Verjnuarmu |
| --- | --- | --- |

Singlen tiedot
 Albumilta: Muanpiällinen helevetti
 Julkaistu: 2004
 Tyylilaji: heavy metal
 Levy-yhtiö: omakustanne
Verjnuarmun muut singlet
|   | ”Laalavat jouset” 2004 | ”Kurjuuvven valssi” 2005 |
Laalavat jouset (kirjakielellä "laulavat jouset") on suomalaisen metalliyhtye Verjnuarmun esikoisalbumilla Muanpiällinen helevetti julkaistu kappale. Yhtye julkaisi samannimisen kappaleen vuonna 2004 julkaistulla Laalavat jouset-demo-EP:llä. Vuonna 2006 kappaleesta julkaistiin Kusti Mannisen ohjaama musiikkivideo, jota on esitetty Music Television ja Voice -televisiokanavilla.
Aiheesta muualla

Laalavat jouset discogs.com -sivustolla
Kuhmoisten Sappeen työväentalo

| Kuhmoisten Sappeen työväentalo |
| --- | --- |
Osoite:  Sappeen kylä, 14930 Sappee
Sijainti:  Kuhmoinen
Rakennustyyppi:  työväentalo
Valmistumisvuosi:  1910?
Rakennuttaja:  Kuhmoisten Sappeen työväenyhdistys
Omistaja:  Kalén
Runkorakenne:  hirsi
Kerrosluku:  1
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kuhmoisten Sappeen työväentalo sijaitsee Kuhmoisten Sappeen kylässä. Se edustaa työväentalorakentamiselle ominaista rakennustyyppiä ja on rakennushistoriallisesti arvokas.
Historia

Työväenyhdistys osti tontin Saima Peltoselta työväentaloa varten. Työväentalo rakennettiin entisestä vesivoimalla pyörivästä meijeristä, joka sijaitsi nykyisellä Myllypihalla. Yhdistys oli talousvaikeuksissa 1920-luvulla. Työväenyhdistyksen toimihenkilö Yrjö Järvinen oli takaajana yhdistyksen lainassa. Kun Tampereen Työväen Säästöpankki sanoi lainan irti, hän joutui myymään oman kotitalonsakin pakkohuutokaupassa. Samassa pakkohuutokaupassa työväenyhdistys myi työväentalon Sappeen nuorisoseuralle.
Sappeen nuorisoseura teki talossa remonttia ja rakensi pihalle puuvajan. Nuorisoseura myi sitten talon yksityiselle kesämökiksi. Uusi omistaja rakensi entisestä narikasta ja eteisestä saunan. Lisäksi hän rakensi pihamaalle autotallin ja kaivon.
Rakennus

Talo on hirsirunkoinen ja satulakattoinen rakennus. Katteena on pelti. Rakennuksen perusta on harmaakivestä. Talon ulkoseinät on käsitelty jäteöljyllä. Sisäänkäynteihin on tehty katokset uusien omistajien aikana.
Talossa on sali näyttämöineen, kamari, keittiö, eteinen, ravintola ja entisen eteisen ja narikan tilalle rakennettu sauna. Pihapiirissä on kaivo, puuvaja ja autotalli.
Toimintaa työväentalolla

Talo on vuoden 1979 tiedon mukaan yksityisellä kesämökkinä.
Kreikan parlamenttivaalit 2015 (tammikuu)

Kreikan vuoden 2015 ensimmäiset parlamenttivaalit järjestettiin 25. tammikuuta 2015. Vaaleissa valittiin 300 jäsentä seuraavalle nelivuotiskaudelle Kreikan parlamenttiin.
Vaalit järjestettiin etuajassa, koska edellinen parlamentti ei saanut valittua maahan uutta presidenttiä joulukuun 2014 presidentinvaalissa ja se jouduttiin hajottamaan. Edelliset parlamenttivaalit olivat vuoden 2012 kesäkuun parlamenttivaalit.
Vaaleissa äänioikeutettuja oli noin 9 911 000 ja ääniä annettiin noin 6 331 000. Äänestysprosentti oli 63,9. Vaaleissa seitsemän puoluetta läpäisi kolmen prosentin äänikynnyksen ja sai edustajia parlamenttiin. Vaalien voittaja oli vasemmistoliitto Syriza, joka sai lähes puolet parlamenttipaikoista.
Hallitusneuvotteluita johti Syrizan johtaja Aléxis Tsípras. Neuvotteluiden tuloksena Syriza muodosti hallituksen (Tsíprasin hallitus) yhdessä Itsenäiset kreikkalaiset (ANEL) -puolueen kanssa ja Tsípras nimitettiin pääministeriksi 26. tammikuuta 2015. Hallitus erosi jo elokuussa 2015, ja seuraavat vaalit olivat vuoden 2015 syyskuun parlamenttivaalit.
Tulokset vaalipiireittäin

Vaalien tulokset vaalipiireittäin (56 kpl) ovat:
Tulokset vaalipiireittäin > Suurin puolue vaalipiireittäin

| Vaalipiiri> Nimi | Vaalipiiri> Paikkoja | Suurin puolue> Nimi | Suurin puolue> Nimi | Suurin puolue>  % | Suurin puolue> Paikkoja | Suurin puolue> Ero seuraavaan py |
| --- | --- | --- | --- | --- | --- | --- |
| Aitolia-Akarnania | 7 |  | Syriza | 36,53 | 2 | 7,33 |
| Akhaia | 8 |  | Syriza | 43,06 | 3 | 22,43 |
| Argolis | 3 |  | Uusi Demokratia | 33,76 | 1 | 1,47 |
| Arkadia | 3 |  | Uusi Demokratia | 36,13 | 1 | 6,00 |
| Árta | 3 |  | Syriza | 44,14 | 2 | 14,09 |
| Ateena 1. | 14 |  | Syriza | 33,61 | 5 | 3,54 |
| Ateena 2. | 44 |  | Syriza | 37,08 | 19 | 11,42 |
| Attika | 15 |  | Syriza | 37,08 | 6 | 11,17 |
| Boiotia | 3 |  | Syriza | 41,55 | 2 | 18,86 |
| Chalkidikí | 3 |  | Syriza | 33,51 | 1 | 0,51 |
| Chaniá | 4 |  | Syriza | 43,10 | 3 | 23,35 |
| Chíos | 2 |  | Uusi Demokratia | 38,89 | 1 | 11,77 |
| Dráma | 3 |  | Uusi Demokratia | 34,51 | 1 | 7,81 |
| Dodekanesia | 5 |  | Syriza | 33,26 | 3 | 0,67 |
| Elis | 5 |  | Syriza | 37,93 | 3 | 11,04 |
| Euboia | 6 |  | Syriza | 40,51 | 2 | 16,81 |
| Évros | 4 |  | Uusi Demokratia | 37,08 | 1 | 10,38 |
| Evrytanía | 1 |  | Syriza | 37,13 | 1 | 4,43 |
| Flórina | 2 |  | Syriza | 36,31 | 1 | 1,27 |
| Fokis | 1 |  | Syriza | 34,77 | 1 | 3,01 |
| Fthiotis | 5 |  | Syriza | 35,71 | 4 | 6,58 |
| Grevená | 1 |  | Uusi Demokratia | 33,16 | 1 | 1,68 |
| Imathía | 4 |  | Syriza | 33,94 | 3 | 5,07 |
| Ioánnina | 5 |  | Syriza | 39,57 | 4 | 11,34 |
| Iraklion | 8 |  | Syriza | 47,85 | 3 | 29,31 |
| Kardítsa | 4 |  | Syriza | 38,91 | 3 | 8,89 |
| Kastoriá | 2 |  | Uusi Demokratia | 38,78 | 1 | 11,70 |
| Kavála | 4 |  | Syriza | 31,27 | 3 | 0,06 |
| Kefaloniá | 1 |  | Syriza | 38,26 | 1 | 9,34 |
| Kilkís | 3 |  | Uusi Demokratia | 33,01 | 1 | 3,60 |
| Korfu | 3 |  | Syriza | 44,92 | 2 | 23,05 |
| Korinthia | 4 |  | Syriza | 36,77 | 3 | 6,94 |
| Kozáni | 5 |  | Syriza | 33,11 | 3 | 4,98 |
| Kykladit | 4 |  | Syriza | 35,12 | 3 | 3,53 |
| Lakonia | 3 |  | Uusi Demokratia | 35,79 | 1 | 9,28 |
| Lárisa | 8 |  | Syriza | 36,14 | 2 | 8,99 |
| Lasíthi | 2 |  | Syriza | 43,50 | 1 | 18,65 |
| Lefkas | 1 |  | Syriza | 36,00 | 1 | 7,11 |
| Lesbos | 3 |  | Syriza | 32,94 | 1 | 2,54 |
| Magnesia | 6 |  | Syriza | 40,28 | 5 | 15,31 |
| Messenia | 5 |  | Uusi Demokratia | 37,96 | 1 | 6,16 |
| Pélla | 4 |  | Uusi Demokratia | 33,96 | 1 | 1,83 |
| Pieria | 4 |  | Uusi Demokratia | 34,08 | 1 | 4,06 |
| Pireus 1. | 6 |  | Syriza | 34,40 | 3 | 4,80 |
| Pireus 2. | 8 |  | Syriza | 42,07 | 3 | 23,13 |
| Préveza | 2 |  | Syriza | 37,94 | 1 | 6,17 |
| Réthymno | 2 |  | Syriza | 39,55 | 1 | 14,82 |
| Rodópi | 3 |  | Syriza | 48,45 | 2 | 27,80 |
| Sámos | 1 |  | Syriza | 36,17 | 1 | 11,32 |
| Sérres | 6 |  | Uusi Demokratia | 37,44 | 2 | 11,20 |
| Thesprotia | 2 |  | Uusi Demokratia | 37,61 | 1 | 1,71 |
| Thessaloniki 1. | 16 |  | Syriza | 34,12 | 7 | 9,28 |
| Thessaloniki 2. | 9 |  | Syriza | 31,61 | 2 | 2,35 |
| Tríkala | 4 |  | Syriza | 36,16 | 3 | 3,56 |
| Xánthi | 3 |  | Syriza | 45,40 | 2 | 21,81 |
| Zákynthos | 1 |  | Syriza | 42,99 | 1 | 18,98 |
Tulokset vaalipiireittäin > Puolueiden paras ja heikoin vaalipiiri

| Puolue | Puolue | Suurin kannatus> Vaalipiiri | Suurin kannatus>  % | Pienin kannatus> Vaalipiiri | Pienin kannatus>  % |
| --- | --- | --- | --- | --- | --- |
|  | Syriza | Rodópi | 48,45 | Sérres | 26,24 |
|  | Uusi demokratia | Chíos | 38,89 | Iraklion | 18,53 |
|  | Kultainen aamunkoitto | Lakonia | 10,47 | Iraklion | 2,81 |
|  | Joki | Rodópi | 12,70 | Árta | 3,36 |
|  | Kreikan kommunistinen puolue | Sámos | 15,08 | Rodópi | 1,84 |
|  | Itsenäiset kreikkalaiset | Kozáni | 6,73 | Thesprotia | 2,42 |
|  | Pasok | Lakonia | 10,99 | Chaniá | 2,88 |